
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2026 M. VASARIO 20 D. SPRENDIMO NR. TS-36 „DĖL KĖDAINIŲ RAJONO SAVIVALDYBĖS 
2026–2028  METŲ BIUDŽETO PATVIRTINIMO“  PAKEITIMO

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. spalio 22 d. Nr. SP-223  
Kėdainiai

Kėdainių rajono savivaldybės taryba  n u s p r e n d ž i a:
Pakeisti Kėdainių rajono savivaldybės tarybos 2026 m. vasario 20 d. sprendimą Nr. TS-36 „Dėl Kėdainių rajono savivaldybės 2026–2028  metų biudžeto patvirtinimo“:
[bookmark: _Hlk214023955][bookmark: _Hlk214024030]1. Pakeisti 1.1 papunktį ir jį išdėstyti taip:
„1.1. 2026 metams – 122 975,1 tūkst. Eur ir jų paskirstymą pagal pajamų rūšis, finansinių įsipareigojimų prisiėmimą (skolinimąsi) ‒ 4 375,2 tūkst. Eur, metų pradžios lėšų likutį – 7 448,0 tūkst. Eur (1 priedas). Iš jų  ̶  iš biudžeto išlaikomų įstaigų 2026 metų pajamas už prekes ir paslaugas – 3 322,6 tūkst. Eur (2 priedas).“   
[bookmark: _Hlk214024055]2. Pakeisti 1 priedą ir jį išdėstyti nauja redakcija (pridedama).
3. Pakeisti 2.1 papunktį ir jį išdėstyti taip:
„2.1. 2026 metams – 134 798,3 tūkst. Eur ir jų paskirstymą Savivaldybės administracijai ir (ar) Savivaldybės administracijos struktūriniams padaliniams ar Savivaldybės biudžetinėms įstaigoms programoms vykdyti (3 priedas);“
[bookmark: _Hlk201050172]5. Pakeisti 3 priedą ir jį išdėstyti nauja redakcija (pridedama).


Savivaldybės meras

2026 m. spalio 15 d.
Kėdainiai

Parengto sprendimo projekto tikslai: pakeisti rajono savivaldybės 2026 m. biudžetą.
Sprendimo projekto esmė: vadovaujantis teisės aktais, Kėdainių rajono savivaldybės biudžeto pajamos didinamos bendra suma 517,8  tūkst. Eur: 
Dotacija savivaldybėms iš Europos Sąjungos, kitos tarptautinės finansinės paramos ir bendrojo finansavimo lėšų didėja 120,0 tūkst. Eur.
Projektams skiriamos lėšos didinamos atsižvelgiant į projektų veiklų įgyvendinimo eigą.
Speciali tikslinė dotacija funkcijoms vykdyti didėja 335,7 tūkst. Eur:
socialinėms paslaugoms didėja 550,0 tūkst. Eur;
jaunimo politikos įgyvendinimui didėja 5,2 tūkst. Eur;
ugdymo reikmėms finansuoti mažėja 219,5 tūkst. Eur.
Lietuvos Respublikos švietimo, mokslo ir sporto ministerija, atsižvelgdama į pakitusį mokinių skaičių einamųjų metų rugsėjo 1 d., perskirstė specialios tikslinės dotacijos dalį, skirtą ugdymo reikmėms finansuoti nuo rugsėjo 1 d. iki einamųjų metų pabaigos. Savivaldybė mokymo lėšas tarp mokyklų perskirsto pasikeitus mokinių ir sąlyginiam klasių (grupių) skaičiui einamųjų metų rugsėjo 1 dieną. 2025 m.  rugsėjo 1 d. buvo 6 683 mokiniai ir 356 klasių komplektai, o 2026 m. rugsėjo 1 d. – 6 461 mokiniai ir 348 klasių komplektai.  Sumažėjo 222 mokiniais o klasių komplektų skaičius – 8 komplektais.
	Valstybės biudžeto lėšų dotacija didėja 62,1 tūkst. Eur:
užtikrinti ugdymo, maitinimo ir pavėžėjimo lėšas socialinę riziką patiriantiems vaikams ikimokykliniame ugdyme didėja 42,9 tūkst. Eur;
Asignavimai skiriami švietimo įstaigoms, atsižvelgus į vaikų skaičių, kuriems skirtas privalomas ikimokyklinis ugdymas: lopšeliui-darželiui „Aviliukas“ – 11,9 tūkst. Eur, lopšeliui-darželiui „Pasaka“ – 2,4 tūkst. Eur, lopšeliui-darželiui „Puriena“ – 9,6 tūkst. Eur, lopšeliui-darželiui „Vyturėlis“ – 7,1 tūkst. Eur, lopšeliui-darželiui „Žilvitis“ – 9,5 tūkst. Eur, Kėdainių Senamiesčio progimnazijai – 2,4 tūkst. Eur.
	kompleksinėms paslaugoms šeimai organizuoti  didėja 1,5 tūkst. Eur;
akredituotai vaikų dienos socialinei priežiūrai organizuoti, teikti ir administruoti didėja 27,4 tūkst. Eur;
pagalbai ūkio subjektų žalai, patirtai dėl stichinio meteorologinio reiškinio didėja 34,1 tūkst. Eur;
laikino atokvėpio paslaugai teikti ir administruoti mažėja 43,8 tūkst. Eur.
Paslaugoms skirta lėšų suma mažinama atsižvelgus į faktinį socialinių paslaugų poreikį ir gavėjų skaičių.
Optimizavus lėšų paskirstymą, savivaldybės biudžeto lėšų poreikis buvo subalansuotas vidaus ištekliais, t. y. 120,7 tūkst. Eur poreikis buvo padengtas perskirstant esamas biudžeto lėšas:
25,0 tūkst. Eur savivaldybės biudžeto lėšų, numatytų Kėdainių rajono savivaldybės daugiabučių namų patalpų pritaikymui minimaliems priedangų reikalavimams, perskirstoma: Lietuvos sporto universiteto Kėdainių „Aušros“ progimnazijai – 10,9 tūkst. Eur priedangoje esančių guminių takų utilizavimui, Kėdainių „Spindulio“ mokyklai – 10,3 tūkst. Eur priedangoje esančių daiktų išvežimui, Kėdainių šviesiajai gimnazijai – 3,8 tūkst. Eur langų apklijavimui apsaugine plėvele (19 stiklų).
Įvertinus darbų įgyvendinimo spartą, 34,0 tūkst. Eur, skirtų Minareto ir jo prieigų tvarkybai, nukreipiami lankytinų objektų ir jų teritorijų, kultūros paveldo objektų bei kultūros paveldo teritorijų prieigose esančių objektų tvarkybos dokumentacijos rengimui ir objektų atnaujinimui.
Nuo 2026 metų sausio 1 d. Kėdainių rajono Surviliškio Vinco Svirskio pagrindinės mokyklos 10 klasė buvo finansuojama iš savivaldybės lėšų. Nuo 2026 metų rugsėjo 1 d. reorganizavus Kėdainių rajono Surviliškio Vinco Svirskio pagrindinę mokyklą, nebeliko iš savivaldybės lėšų finansuojamos klasės. Šiai įstaigai sumažinti asignavimai 26,2 tūkst. Eur.
2026 m. rugsėjo 1 d. III ir IV gimnazijos klasėse esant mažiau kaip 21 mokiniui (bet ne mažiau kaip 12 mokinių), savivaldybės mokyklos savininko teises ir pareigas įgyvendinanti institucija mokyklai papildomai skiria tiek mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto), kiek sudaro 50 procentų lėšų ugdymo planui įgyvendinti, apskaičiuojamų III ir IV gimnazijos klasėms pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“. Nuo 2026 metų rugsėjo 1 d. Kėdainių r. Krakių Mikalojaus Katkaus ir Kėdainių r. Šėtos gimnazijų III  gimnazijos klasėms iš savivaldybės biudžeto skiriama po 13,1 tūkst. Eur.
Kėdainių sporto centrui nuo rugsėjo 1 dienos neskiriamos mokymo lėšos, nes formalųjį švietimą papildančio ugdymo programas gali vykdyti teisės aktais nustatyta tvarka tik mokyklos, todėl perskirstoma 35,5 tūkst. Eur lėšos tarp finansavimo šaltinių ir Kėdainių dailės, Kėdainių muzikos mokyklų ir Kėdainių sporto centro.
Lėšų poreikis (jeigu sprendimui įgyvendinti reikalingos lėšos): Nėra.
Laukiami rezultatai: Tinkamas tikslinės paskirties lėšų paskirstymas ir panaudojimas.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis


	Ekonomikai
	
	

	Finansams
	Pajamos didėja 517,8 tūkst. Eur
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Biudžeto ir finansų skyriaus vedėja		                                     Jolanta Sakavičienė

